CELEX: 32021D0033
Language: hu
Date: 2021-01-14 00:00:00
Title: A Bizottság (EU) 2021/33 végrehajtási határozata (2021. január 14.) az alkotók által nyújtott szolgáltatások tekintetében a héasajátforrás-alap kiszámításához bizonyos ügyleti kategóriák figyelmen kívül hagyásának Spanyolország számára 2024 végéig való engedélyezéséről (az értesítés a C(2021) 80. számú dokumentummal történt) (Csak a spanyol nyelvű szöveg hiteles)

2021.1.18.   
               
               
                  HU
               
               
                  Az Európai Unió Hivatalos Lapja
               
               
                  L 15/9
               
            
         A BIZOTTSÁG (EU) 2021/33 VÉGREHAJTÁSI HATÁROZATA
         (2021. január 14.)
         az alkotók által nyújtott szolgáltatások tekintetében a héasajátforrás-alap kiszámításához bizonyos ügyleti kategóriák figyelmen kívül hagyásának Spanyolország számára 2024 végéig való engedélyezéséről
         
            
               (az értesítés a C(2021) 80. számú dokumentummal történt)
            
         
         (Csak a spanyol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének első franciabekezdésére,
         a saját forrásokkal foglalkozó tanácsadó bizottsággal folytatott konzultációt követően,
         mivel:
         
                     (1)
                  
                  
                     A 2006/112/EK tanácsi irányelv (2) 376. cikke értelmében Spanyolország az általa 1993. január 1-jén alkalmazott feltételek mellett továbbra is mentesítheti az említett irányelv X. melléklet B. részének 2. pontjában felsorolt alkotók által nyújtott szolgáltatásokat. Az 1553/89/EGK, Euratom tanácsi rendelet 2. cikkének (2) bekezdésével összhangban ezeket az ügyleteket figyelembe kell venni a hozzáadottérték-adóból (héa) származó saját források alapjának meghatározásakor.
                  
               
                     (2)
                  
                  
                     Az (EU, Euratom) 2015/2189 bizottsági végrehajtási határozat (3) engedélyezte Spanyolország számára, hogy a héasajátforrás-alap 2015. január 1. és 2019. december 31. között történő kiszámításához figyelmen kívül hagyja a 2006/112/EK irányelv X. melléklete B. részének 2. pontjában említettek szerint az alkotók által nyújtott szolgáltatásokat.
                  
               
                     (3)
                  
                  
                     2019. február 19-én kelt levelében Spanyolország engedélyt kért a Bizottságtól arra, hogy a héasajátforrás-alap kiszámításához bizonyos ügyleti kategóriákat továbbra is figyelmen kívül hagyhasson. Közelebbről, Spanyolország nem tudja pontosan kiszámítani a héasajátforrás-alapot a 2006/112/EK irányelv X. melléklete B. részének 2. pontjában említett ügyletek – alkotók által nyújtott szolgáltatások – tekintetében. Az ilyen számítás valószínűsíthetően indokolatlan igazgatási terhet jelent ahhoz képest, amilyen hatást az említett ügyletek Spanyolország összesített héasajátforrás-alapjára gyakorolnak. Spanyolország számára ezért engedélyezni kell, hogy a héasajáforrás-alap kiszámításához figyelmen kívül hagyja az alkotók által nyújtott szolgáltatásokat.
                  
               
                     (4)
                  
                  
                     Az átláthatóság és a jogbiztonság érdekében helyénvaló korlátozni az engedély időbeli alkalmazhatóságát,
                  
               ELFOGADTA EZT A HATÁROZATOT:
         
            1. cikk
            A héasajátforrás-alap 2020. január 1. és 2024. december 31. között történő kiszámításához Spanyolország számára engedélyezett, hogy figyelmen kívül hagyja a 2006/112/EK irányelv X. melléklete B. részének 2. pontjában említettek szerint az alkotók által nyújtott szolgáltatásokat.
         
         
            2. cikk
            Ennek a határozatnak a Spanyol Királyság a címzettje.
         
         
            Kelt Brüsszelben, 2021. január 14-én.
            
               
                  a Bizottság részéről
               
               Johannes HAHN
               
                  a Bizottság tagja
               
            
         
         
            (1)  HL L 155., 1989.6.7., 9. o.
         
         
            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (3)  A Bizottság (EU, Euratom) 2015/2189 végrehajtási határozata (2015. november 25.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának Spanyolország számára való engedélyezéséről (HL L 312., 2015.11.27., 23. o.).